3.  ลักษณะการประกอบธุรกิจ

3.1 ความเป็นมา

จากความสนใจพื้นฐานด้านสื่อสารมวลชน นายทหารอเมริกัน พลตรี อเล็กซานเดอร์ แม็คโดนัลด์
ได้ชักชวนนายประสิทธิ์ ลุลิตานนท์
ร่วมกันก่อตั้งหนังสือพิมพ์รายวันภาษาอังกฤษฉบับแรกของประเทศไทยในชื่อ " Bangkok Post "
โดยถือกำเนิดขึ้นเมื่อวันที่ 1 สิงหาคม 2489 และมีพลตรี อเล็กซานเดอร์ แม็คโดนัลด์
เป็นบรรณาธิการบริหารคนแรก

ต่อมาหลังสงครามโลกครั้งที่สอง นายไคเบล นักลงทุนชาวเยอรมัน ได้ขอซื้อหุ้นของพลตรี
อเล็กซานเดอร์ และแต่งตั้ง นายแฮร์รี่ เฟรเดอริค เป็นบรรณาธิการบริหารคนที่สอง ในปี 2506
ลอร์ด ธอมป์สัน เจ้าพ่อธุรกิจหนังสือพิมพ์เครือข่ายฟลีท ได้เข้ามาเป็นผู้ถือหุ้นรายใหญ่ของบริษัท
มีการติดตั้งแท่นพิมพ์ และอุปกรณ์การพิมพ์
พร้อมกับนำเทคนิคการพิมพ์สมัยใหม่มาใช้เป็นครั้งแรกในประเทศไทย

บริษัท โพสต์ พับลิชชิง จำกัด (มหาชน)
ได้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทย เมื่อเดือนธันวาคม พ.ศ.
2527

บริษัท ได้เข้าลงทุนในธุรกิจเกี่ยวเนื่องกับหนังสือพิมพ์ และสิ่งพิมพ์ต่างๆ ได้แก่ บริษัท สยามโพสต์
จำกัด จำหน่ายหนังสือพิมพ์ภาษาไทยรายวันในชื่อ " สยามโพสต์ " บริษัท ฮาเชท ฟิลิปปาคิ โพสต์
จำกัด (ภายหลังเปลี่ยนชื่อเป็น บริษัท โพสต์ อินเตอร์เนชั่นแนล มีเดีย จำกัด)
ผลิตและจำหน่ายนิตยสารรายเดือน ELLE และ ELLE Decoration บริษัท ฮาเชท ฟิลิปปาคิโพสต์
– เอซีพี จำกัด (ภายหลังเปลี่ยนชื่อเป็น บริษัท โพสต์-เอซีพี จำกัด)
ผลิตและจำหน่ายนิตยสารรายเดือน Cleo และบริษัท บางกอกโพสต์ แอนด์ มาร์ติน คลินซ์ แอนด์
แอสโซซิเอทส์ เป็นนายหน้าขายโฆษณาให้กับต่างประเทศ ในปี 2539 บริษัท ตรีทศ
ทรี-เจเนอเรชั่น จำกัด ได้เข้าดำเนินกิจการของบริษัท สยามโพสต์ จำกัด แทน
และได้ปิดกิจการลงในต้นปี 2541

ในกลางปี 2540
บริษัทได้มีการปรับโครงสร้างการดำเนินงานเพื่อรองรับกับวิกฤตการณ์ทางเศรษฐกิจที่เกิดขึ้น
โดยมีการหยุดการดำเนินงานแผนกย่อยๆของกิจการ และมีพนักงานบางส่วนต้องออกจากงานก่อนสิ้นปี

ปี 2541 บริษัทได้ปิดแผนกแม็กกาซีน และขายหุ้นในบริษัทร่วมทุน "บจก. บางกอกโพสต์ แอนด์
มาร์ติน คลินซ์ แอนด์ แอสโซซิเอทส์" รวมทั้งปิดกิจการของบริษัทย่อย "อัลลายด์ นิวสเพเพอร์"
ด้วย

ในกลางปี 2542 โครงการติดตั้งระบบการจัดหน้าหนังสือพิมพ์ด้วยคอมพิวเตอร์
เพื่อเชื่อมโยงการทำงานในส่วนของหน้าข่าวและหน้าโฆษณา
และได้มีการปรับโครงสร้างการทำงานของกองบรรณาธิการบางกอกโพสต์ใหม่ ช่วงปลายปี 2542
บริษัทได้ยุติการผลิตนิตยสาร Tatler และได้เลิกกิจการบริษัท เวิลด์ เพรส จำกัด
ซึ่งเป็นบริษัทย่อย

เดือนพฤศจิกายนของปี 2543 บริษัทได้ร่วมลงทุนในบริษัท เว็บ แอดไวซอรี่ จำกัด
เพื่อสร้างเว็บไซท์ด้านการเงินแห่งแรกในเมืองไทย แต่ไม่ประสบความสำเร็จ
จึงเลิกกิจการในปลายปี 2544

ในระหว่างปี 2544 บริษัทมีความพยายามที่จะเข้าสู่ตลาดโฆษณาสมัครงาน
จึงได้เริ่มผลิตและจำหน่ายนิตยสารชีวิตงานขึ้นมา แต่ก็ไม่ประสบความสำเร็จ
จึงต้องทำให้หยุดการผลิตในเดือนมกราคม 2545

นอกจากนั้นในรอบปี 2544 บริษัทยังได้เพิ่มส่วนต่างๆ ในหนังสือพิมพ์บางกอกโพสต์ขึ้นมา
อันจะเป็นประโยชน์และเพื่อสนองความต้องการแก่ผู้อ่านในกลุ่มต่างๆ โดยในส่วนของ Your Money
จะนำเสนอข่าวทางด้านการเงิน การธนาคาร ข้อมูลและข้อแนะนำต่างๆ
เพื่อประโยชน์ในการบริหารการเงินและธุรกิจในชีวิตประจำวัน Learning Post
จะเป็นส่วนที่นำเสนอบทความต่างๆ ที่ครอบคลุมหัวข้อข่าวที่สำคัญๆ
ด้านการศึกษาในมุมมองของนักเรียน อาจารย์
นอกจากนี้ยังมีบทเรียนภาษาไทยที่จะเป็นประโยชน์ต่อผู้อ่านชาวต่างประเทศอีกด้วย

ในช่วงปลายปี 2545 บริษัทได้เตรียมการขยายธุรกิจเพิ่ม คือ
ผลิตและจำหน่ายหนังสือพิมพ์ธุรกิจรายวันฉบับภาษาไทยฉบับใหม่ โดยในไตรมาสสุดท้าย
บริษัทได้รับพนักงานใหม่สำหรับกองบรรณาธิการโพสต์ทูเดย์ และในเดือนพฤศจิกายน 2545
ได้มีการแนะนำหนังสือพิมพ์ใหม่ให้กับตัวแทนผู้ซื้อโฆษณาได้รับทราบ

เดือนกุมภาพันธ์ ปี 2546 บริษัทเปิดตัวหนังสือพิมพ์รายวันภาษาไทยฉบับใหม่ภายใต้ชื่อว่า “โพสต์
ทูเดย์” ซึ่งเป็นการนำเสนอหนังสือพิมพ์ธุรกิจรายวันที่มีรูปแบบที่เหมาะสมกับยุคสมัย
เพื่อรองรับกลุ่มผู้อ่านทั้งผู้อ่าน โดยทั่วไป และกลุ่มเป้าหมายเฉพาะด้านธุรกิจ ช่วงปลายปี 2546
แผนกหนังสือ ซึ่งเน้นการพิมพ์หนังสือภาษาอังกฤษได้หยุดธุรกรรมต่างๆ

ปี 2547 เป็นปีที่หนังสือพิมพ์บางกอกโพสต์ มีอายุครบ 58 ปี
หนังสือพิมพ์บางกอกโพสต์รูปแบบใหม่จึงได้เริ่มออกสู่สายตาประชาชนเมื่อวันที่ 1 สิงหาคม 2547
โดยรูปแบบใหม่นี้มีความผสมผสานกันมากขึ้นระหว่างเนื้อที่ข่าวที่เพิ่มมากขึ้นและการจัดวางเนื้อหาของข่าวที่เหมาะสม
รวมถึงการเปิดตัว “themagazine” นิตยสารแฟชั่นรายปักษ์แทรกในบางกอกโพสต์
ส่วนหนังสือพิมพ์โพสต์ทูเดย์ ซึ่งถือว่าเพียงดำเนินงานมาเป็นปีที่ 2
ก็สามารถติดอันดับเป็นหนังสือพิมพ์ที่มียอดผู้อ่านมากที่สุด 1 ใน 10 อันดับแรก

ในระหว่างปี บริษัท ฮาเชท ฟิลิปปาคิ โพสต์ จำกัดได้ร่วมลงทุนเปิดบริษัท เอชเอฟโพสต์-เอ็มซี
จำกัด (ภายหลังเปลี่ยนชื่อเป็น บริษัท โพสต์-ไอเอ็ม พลัส จำกัด)
เพื่อทำการผลิตและจำหน่ายนิตยสาร Marie Claire ซึ่งในปัจจุบันนิตยสาร Marie Claire
ก็เป็นที่รู้จักและได้รับการยอมรับจากผู้อ่านและผู้โฆษณาอย่างกว้างขวาง

ในเดือนกรกฎาคม 2548 หนังสือพิมพ์บางกอกโพสต์ ได้ทำการเปิดตัว “กูรู”
นิตยสารสำหรับชาวเมืองโดยมีกลุ่มเป้าหมายหลักเป็นผู้อ่านอายุ 20-35 ปี
มีเนื้อหาเกี่ยวกับไลฟ์สไตล์หลากหลายรูปแบบในเมือง
ตลอดจนแหล่งท่องเที่ยวและสถานบันเทิงที่อยู่ในความนิยม และ0เมื่อ 1 สิงหาคม 2548
ซึ่งเป็นวันครบรอบ 59 ปีของการก่อตั้งหนังสือพิมพ์บางกอกโพสต์
ได้ขยายธุรกิจเข้าสู่โลกของสื่อแห่งอนาคต โดยได้จัดตั้งฝ่ายอิเล็กทรอนิกส์มีเดีย มีชื่อว่า
“โพสต์ดิจิทัล” เพื่อให้บริการข่าวสารทางอิเล็กทรอนิกส์และดิจิทัล

โพสต์ดิจิทัลยังได้สร้างสรรค์บริการใหม่ๆ เพิ่มขึ้นอีกหลายรูปแบบ หนึ่งในนั้นก็คือ
การจัดทำหนังสือพิมพ์บางกอกโพสต์ และโพสต์ทูเดย์ในรูปแบบ “Smart Edition”
ซึ่งผู้อ่านที่มีอินเทอร์เน็ตสามารถคลิกเข้าไปอ่านหนังสือพิมพ์ดังกล่าวได้อย่างง่ายๆ ไม่ว่าจะอยู่ ณ
มุมใดของโลก โดยจะมีรูปลักษณ์และสไตล์ที่เหมือนกับหนังสือพิมพ์จริงทุกอย่าง
และที่สำคัญยังมีฟังก์ชั่นการทำงานอัจฉริยะอื่นๆ อาทิเช่น การสั่งให้ระบบอ่านหนังสือพิมพ์ให้ฟัง
การแปลบทความในหนังสือพิมพ์เป็นภาษาต่างๆ เป็นต้น

นอกจากนี้ ได้ปรับปรุงการเสนอบริการบนเว็บไซด์อย่างต่อเนื่อง ได้จัดตั้งเว็บไซด์งานใหม่
www.jobjob.co.th ที่ได้เปิดตัวครั้งแรกไตรมาสที่ 4 ของปี 2549
โดยมีจุดมุ่งหมายเพื่อให้บริการโฆษณาหางานสามารถเข้าถึงได้ง่าย ทั้งในรูปของสิ่งพิมพ์และออนไลน์
ซึ่งในปัจจุบันสื่อทั้ง 2 รูปแบบ นี้มีความเชื่อมโยงกันมากยิ่งขึ้น

การก่อสร้างศูนย์การพิมพ์และจัดจำหน่ายแห่งใหม่ ที่ตั้งอยู่บนเนื้อที่ 19 ไร่ ถนนบางนา-ตราด กม.
19.5 และอยู่ห่างจากสนามบินสุวรรณภูมิ 10 นาที ได้เริ่มในเดือนพฤศจิกายน 2548
แล้วเสร็จในเดือนตุลาคม 2549 และเริ่มติดตั้งเครื่องจักรในเดือนเดียวกันนี้
โรงพิมพ์เริ่มพิมพ์บางส่วนของหนังสือพิมพ์เพื่อจำหน่ายในเดือนกุมภาพันธ์ 2550
และได้เริ่มพิมพ์หนังสือพิมพ์บางกอกโพสต์ทั้งฉบับเป็นครั้งแรกคือ ฉบับวันที่ 1 มิถุนายน 2550
โดยทำการปรับขนาดหนังสือพิมพ์ลงจากเดิมที่มีขนาดกว้าง 15.5 นิ้ว ลดลงเหลือ 14 นิ้ว
และความสูงเดิม 22.75 นิ้ว เหลือ 21.5 นิ้ว ทำให้สามารถประหยัดกระดาษได้ถึงร้อยละ 12
ทั้งนี้ด้วยเครื่องจักรที่ทันสมัยทำให้สามารถลดการสูญเสียกระดาษได้กว่าร้อยละ 50
เมื่อเปรียบเทียบกับเครื่องจักรเดิม

บริษัทได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินมาเปิดศูนย์การพิมพ์แห่งใหม่นี้อย่างเป็นทางการเมื่อวันที่ 7 พฤศจิกายน พ.ศ.
2550 ศูนย์การพิมพ์ใหม่แห่งนี้ นับเป็นการลงทุนที่สูงที่สุดเท่าที่ บริษัทเคยลงทุนมา

ในปี พ.ศ. 2550 บริษัทได้เริ่มดำเนินการผลิตรายการโทรทัศน์และกระจายเสียงทางวิทยุ
ตามเป้าหมายทาง กลยุทธ์ในการขยายช่องทางในการกระจายข่าวไปยังสื่อชนิดอื่นๆ

ข่าวโพสต์ทูเดย์ ซึ่งเป็นรายการข่าวภาคภาษาไทยทางโทรทัศน์ความยาว 2 ชั่วโมง
เริ่มแพร่ภาพผ่านระบบโทรทัศน์ดาวเทียมชนิด C-band เมื่อเดือนตุลาคม พ.ศ. 2550 ทางช่อง
Next Step ผู้ชมโทรทัศน์ดาวเทียมส่วนใหญ่อาศัยอยู่นอกกรุงเทพฯ
และการแพร่ภาพผ่านระบบดาวเทียมนี้ยังเข้าถึงผู้ชมโทรทัศน์เคเบิ้ลแบบเสียเงินในส่วนภูมิภาคอีกด้วย
โดยทั้ง 2 ช่องทางนี้รวมกันสามารถเข้าถึงผู้ชมประมาณ 5 ล้านครัวเรือน
นอกเหนือไปจากการขยายช่องทางในการกระจายข่าวแล้ว
รายการโทรทัศน์ยังช่วยเสริมการประชาสัมพันธ์หนังสือพิมพ์ของบริษัทไปพร้อมๆ กัน
และยังก่อให้เกิดรายได้จากการโฆษณาทางโทรทัศน์
รวมไปถึงช่วยเพิ่มยอดขายโฆษณาให้กับหนังสือพิมพ์โพสต์ทูเดย์ อีกด้วย
เพราะเป็นการขายโฆษณาร่วมกันระหว่างสื่อโทรทัศน์และหนังสือพิมพ์

เมื่อเดือนธันวาคม พ.ศ. 2550 บริษัทได้เข้าถือหุ้นร้อยละ 40 ของบริษัท แฟลช นิวส์ จำกัด
ซึ่งเป็นผู้ดำเนินการผลิต Business Radio FM 98.0 และ GG News Network โดย
Business Radio นับเป็นสถานีข่าวทางวิทยุชั้นนำ ส่วนสำนักข่าว GG News
เป็นเครือข่ายข่าวที่มีความมั่นคง บริษัทเล็งเห็นถึงโอกาสในการลงทุนในครั้งนี้
เพื่อเป็นการประชาสัมพันธ์หนังสือพิมพ์โพสต์ทูเดย์ และเพิ่มยอดขาย
รวมไปถึงเพิ่มช่องทางในการโฆษณาให้กับลูกค้าผ่านสื่อชนิดใหม่

ภายหลังการลงทุน สำนักข่าว GG News ได้เปลี่ยนชื่อใหม่เป็นสำนักข่าว Post-GG News
และโพสต์ทูเดย์ได้เริ่มกระจายเสียงรายการสรุปและวิเคราะห์ข่าวรายวันในสถานี Business
Radio FM 98.0 โดยบริษัทจะพัฒนากลยุทธ์ผ่านความร่วมมือกันในการผลิตรายการข่าว การตลาด
และการโฆษณาต่อไป

ในปี 2551
หนังสือพิมพ์บางกอกโพสต์ได้มีการปรับเนื้อหาของข่าวให้อ่านง่ายและปรับปรุงรูปแบบของหนังสือพิมพ์ให้ทันสมัยมากยิ่งขึ้น
ได้แทรก “My Life” แมกกาซีนรายสัปดาห์ฉบับใหม่เพิ่มขึ้น มีเนื้อหาเป็นแบบไลฟ์สไตล์
จุดประสงค์เพื่อดึงดูดนักอ่านรุ่นใหม่
และหนังสือพิมพ์บางกอกโพสต์ยังได้ทำการเปลี่ยนรูปโฉมและสาระของหนังสือพิมพ์ฉบับวันอาทิตย์ใช้ชื่อใหม่ว่า
บางกอกโพสต์ซันเดย์ ซึ่งประกอบไปด้วยส่วน Spectrum ที่เสนอข่าวและเหตุการณ์ปัจจุบัน และ
Brunch จะเป็นส่วนของแมกกาซีนแบบไลฟ์สไตล์ อีกทั้งในส่วนของข่าวกีฬาก็ได้มีการปรับปรุงเช่นกัน
เริ่มออกเป็นฉบับแรกในเดือนกันยายน 2551 ซึ่งได้รับการตอบรับจากผู้อ่านเป็นอย่างดี
นอกจากนี้ยังได้เพิ่ม Muse ในวันเสาร์ ซึ่งมีเนื้อหาเหมาะสำหรับผู้อ่านที่เป็นสตรี
เพื่อเพิ่มยอดผู้อ่านและยอดโฆษณาของสินค้าสำหรับสตรีอีกด้วย

หนังสือพิมพ์โพสต์ทูเดย์ได้เปลี่ยนแปลงการใช้เครื่องหมาย “โพสต์ทูเดย์”
ให้เป็นภาษาไทยเพื่อขจัดความสับสนอันอาจเกิดจากเครื่องหมายเดิมที่มีทั้งภาษาไทยและอังกฤษ
สำหรับเนื้อหาได้ปรับใหม่เพื่อให้ผู้อ่านเข้าใจง่ายยิ่งขึ้นรวมทั้งหัวข้อข่าวต่างๆ
ในหน้าแรกของหนังสือพิมพ์ให้เป็นที่น่าสนใจ
แต่การเปลี่ยนแปลงที่สำคัญคือได้เพิ่มในส่วนของการวิเคราะห์เศรษฐกิจและการเมืองซึ่งเขียนโดยนักวิเคราะห์ที่หลากหลายมากยิ่งขึ้น

สำหรับเว็บไซต์ บางกอกโพสต์ ได้ปรับรูปแบบหน้าเว็บไซต์ใหม่เมื่อปลายปี
โดยเน้นจุดยืนของเว็บไซต์
บางกอกโพสต์ในการเป็นช่องทางหลักในการเข้าถึงข่าวสารเกี่ยวกับประเทศไทยในภาคภาษาอังกฤษ
ทำให้สามารถขยายผู้เข้าชมเว็บไซต์ออกไปทั้งในประเทศและต่างประเทศ

บริษัทได้ซื้อหุ้นบุริมสิทธิของ บริษัทโพสต์-ไอเอ็ม พลัส จำกัด และหุ้นสามัญของบริษัท โพสต์
อินเตอร์เนชั่นแนล มีเดีย จำกัด
ซึ่งเป็นผู้พิมพ์และจำหน่ายนิตยสารต่างประเทศฉบับภาษาไทยภายใต้ชื่อ Marie Claire ELLE และ
ELLE Decoration เมื่อปลายปี 2550 และกลางปี 2551 ตามลำดับเพิ่มเติม
ทำให้ปัจจุบันทั้งสองบริษัทดังกล่าวเปลี่ยนสถานะเป็นบริษัทย่อยของบริษัท
โดยบริษัทถือหุ้นทั้งทางตรงและทางอ้อมเกือบทั้งหมด

ภาพรวมการประกอบธุรกิจและการแบ่งการดำเนินงานในกลุ่มบริษัท

บริษัทโพสต์ พับลิชชิง จำกัด (มหาชน) เป็นผู้พิมพ์และจำหน่าย หนังสือพิมพ์บางกอกโพสต์
ซึ่งเป็นหนังสือพิมพ์รายวันภาษาอังกฤษ หนังสือพิมพ์โพสต์ทูเดย์
ซึ่งเป็นหนังสือพิมพ์ธุรกิจรายวันภาษาไทย และสติวเด้นท์ วีคลี่
ซึ่งเป็นหนังสือพิมพ์ภาษอังกฤษรายสัปดาห์สำหรับนักเรียน นิสิต และนักศึกษา

ในช่วง 2 –3
ปีที่ผ่านมาบริษัทได้ขยายการให้บริการข่าวสารและข้อมูลทางธุรกิจในด้านอิเล็กทรอนิกส์และดิจิตอลประเภทต่างๆ
รวมทั้งเว็บไซต์ของบางกอกโพสต์และโพสต์ทูเดย์ ที่มุ่งมั่นเพื่อให้เป็นหน้าต่างของประเทศไทย
และบริษัทยังได้พัฒนาเว็บไซด์จ๊อบจ๊อบให้เป็นเว็บไซด์สมัครงานภาษาไทยที่สามารถช่วยค้นหางานให้เหมาะกับคน
หรือค้นหาคนให้เหมาะกับงานได้ นอกจากนี้ บริษัทได้ขยายการให้บริการข่าวสารข้อมูล
โดยการผลิตรายการโทรทัศน์และวิทยุในภาคภาษาไทยอีกด้วย นอกจากนี้บริษัทยังรับพิมพ์งานทั่วไป
รวมทั้งสิ่งพิมพ์ของกิจการและของบริษัทย่อย

บริษัทย่อยของบริษัทได้แก่ บริษัทโพสต์ อินเตอร์เนชั่นแนล มีเดีย จำกัด และบริษัทโพสต์-ไอเอ็ม
พลัส จำกัด ซึ่งเป็นผู้พิมพ์และจำหน่ายนิตยสารต่างประเทศฉบับภาษาไทยภายใต้ชื่อ นิตยสาร ELLE,
ELLE Decoration และนิตยสาร Marie Claire ตามลำดับ ส่วนบริษัท จ๊อบ จ๊อบ จำกัด
ยังไม่มีการดำเนินธุรกิจ

กิจการที่ควบคุมร่วมกันของบริษัท ได้แก่บริษัทโพสต์-เอซีพี จำกัด
ผู้พิมพ์และจำหน่ายนิตยสารต่างประเทศฉบับภาษาไทยภายใต้ชื่อ CLEO

บริษัทร่วมของบริษัท ได้แก่ บริษัท แฟลช นิวส์ จำกัด ผู้ประกอบกิจการบริหารสถานีวิทยุ

+----------------------+-----------------------+-----------------------+
| ประเภท               | ชื่อผลิตภัณฑ์ / แผนก       | บริษัทเจ้าของผลิตภัณฑ์      |
+----------------------+-----------------------+-----------------------+
| หนังสือพิมพ์             |                       |                       |
+----------------------+-----------------------+-----------------------+
| หนังสือพิมพ์รายวัน        | Bangkok Post          | บมจ. โพสต์ พับลิชชิง      |
+----------------------+-----------------------+-----------------------+
| หนังสือพิมพ์รายวัน        | โพสต์ทูเดย์              | บมจ. โพสต์ พับลิชชิง      |
+----------------------+-----------------------+-----------------------+
| หนังสือพิมพ์รายสัปดาห์     | Student Weekly        | บมจ. โพสต์ พับลิชชิง      |
+----------------------+-----------------------+-----------------------+
| งานพิมพ์เชิงพาณิชย์       | งานบริการพิมพ์           | บมจ. โพสต์ พับลิชชิง      |
+----------------------+-----------------------+-----------------------+
| นิตยสารฉบับแทรก        | กูรู (รายสัปดาห์)         | บมจ. โพสต์ พับลิชชิง      |
| (ภาษาอังกฤษ)          |                       |                       |
+----------------------+-----------------------+-----------------------+
|                      | เดอะแมกกาซีน (รายปักษ์)  | บมจ. โพสต์ พับลิชชิง      |
|                      |                       |                       |
|                      | MY LIFE (รายสัปดาห์)    | บมจ. โพสต์ พับลิชชิง      |
|                      |                       |                       |
|                      | SPECTRUM (รายสัปดาห์)   | บมจ. โพสต์ พับลิชชิง      |
|                      |                       |                       |
|                      | BRUNCH (รายสัปดาห์)     | บมจ. โพสต์ พับลิชชิง      |
|                      |                       |                       |
|                      | MUSE (รายสัปดาห์)       | บมจ. โพสต์ พับลิชชิง      |
+----------------------+-----------------------+-----------------------+
| เว็บไซด์หางาน          | จ๊อบ จ๊อบ               | บมจ. โพสต์ พับลิชชิง      |
+----------------------+-----------------------+-----------------------+
| ข่าวด่วน SMS           | ข่าวด่วนภาษาอังกฤษ       | บมจ. โพสต์ พับลิชชิง      |
+----------------------+-----------------------+-----------------------+
|                      | ข่าวด่วนภาษาไทย         | บมจ. โพสต์ พับลิชชิง      |
+----------------------+-----------------------+-----------------------+
| นิตยสารภาษาไทย        |                       |                       |
+----------------------+-----------------------+-----------------------+
| นิตยสารภาษาไทยรายเดือน | ELLE                  | บจก. โพสต์             |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
|                      | ELLE DECORATION       | บจก. โพสต์             |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
|                      | CLEO                  | บจก. โพสต์-เอซีพี        |
+----------------------+-----------------------+-----------------------+
|                      | MARIE CLAIRE          | บจก. โพสต์-ไอเอ็ม พลัส   |
+----------------------+-----------------------+-----------------------+
| นิตยสารรายสามเดือน     | BMW                   | บจก. โพสต์             |
|                      |                       | อินเตอร์เนชั่นแนล มีเดีย    |
+----------------------+-----------------------+-----------------------+
| รายการโทรทัศน์         | โพสต์ นิวส์              | บมจ. โพสต์ พับลิชชิง      |
+----------------------+-----------------------+-----------------------+
| รายการวิทยุ            | BUSINESS RADIO        | บจก. แฟลช นิวส์         |
+----------------------+-----------------------+-----------------------+

 

โครงสร้างการถือหุ้นของบริษัทและบริษัทย่อยในปัจจุบันเป็นดังนี้

100.00% 100.00% 40.00%

51.00% 51.00% 49.00%

3.3 รายได้รวมทั้งกลุ่มของบริษัทในระยะ 4 ปีที่ผ่านมา

  (ล้านบาท)

[TABLE]

* รวมรายได้อื่นๆ